text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةتاريخآش نعملو بيه التاريخ ؟ آش باش تنفعنا المعرفة بالتاريخ ؟
text.text_idx: #000006
text.text: آش نعملو بيه التاريخ ؟ آش باش تنفعنا المعرفة بالتاريخ ؟
text.text_idx: #000007
text.text: لاحظت لحكاية هذي عند الأغلبية الساحقة من اتباع التيارات السياسية أو من المتسيسين المستقلين وين كيف إناقش و نجيب الامثلة من التاريخ التونسي و الانساني كحجج ، نتجاوب ببرود أو رفض لأن أحداث الماضي بالنسبة ليهم ماتعني شي .
text.text_idx: #000013
text.text: نفترضو تويكا الي أحنا رافضين الوضع تماما بكلو على بعضو و موش عاجبنا و بش نبدلوه . لهنا وضعنا الحالي لا ندرسوه لا نفهموه لا نحللوه ، لا والو : و نعتبروها كلها مضيعة وقت و خسارة جهد فكري . و نتعدو ديراكت لتأسيس الجديد، نقطة و ارجع لسطر.
text.text_idx: #000016
text.text: و بالطريقة هذي رتحنا من القديم و بنينا الجديد و من غير ما ضيعنا لا وقت و لا جهد و لا تكسير راس في قراية تاريخ النظام القديم أو تاريخ الأنظمة التونسية و الإنسانية.لكن باش تعرضنا إشكاليات ..
text.text_idx: #000018
text.text: الجهل بالتاريخ يحطنا في خطر : إعادة الأ غلاط السابقة و هاذ اسهل منو مافماش ( أحزاب و تجارب عالمية عاودت أغلاط سابقة و الأهم أحزاب تونسية تعاود في أغلاطها هي بيدها) . الجهل بالتاريخ هو كيف فقدان الذاكرة يجبرنا إنو نكونو في وضع إعادة التجربة أو الدوران في متاهة لأنو مانعرفوش التجارب السابقة و هكاكا انجمو نعاودوها بفعل النسيان و الجهل و نقعدو نعاودو بكل سهولة اذا كانت قواعدنا الفكرية هيا بيدها ! ( كيما في العقل التونسي المعاصر). تنجم تقلي إنو الظروف باز تبدلت ، يعني الأفكار تبدلت و دونك مستحيل إعادة التاريخ . ولكن بكل سهولة جهلنا بالتاريخ يعني مانعرفوش الظروف تبدلت و الا لا و ببساطة نجهلو هذا (رفضناه من الأول) . كذلك الأفعال تتعاود كيف تقعد تخمم بنفس الطريقة حتى بنسبة لإنسان عادي كيف ينسا أغلاطو و يعاودهم بسهولة . كيف الانسان الي يدور في متاهة بسهولة يعاود يمشي في نفس الدورة كان ماعملش علامات توجه خطاه و الي نسموها معالم تاريخ .
text.text_idx: #000020
text.text: رغم انو كل الظروف تنجم تتبدل عبر الزمن إما طرق التفكير و استراتيجيات تحقيق الأهداف تنجم تقعد هي هي عبر الأجيال و موش ممكن تبديلها دون معرفتها ، يعني بسهولة إنجمو نبدو أولاد 2018 نحبو نحققو أهداف معينة باساليب 1918 : عادي أصلا نحنا نجهلو هذا تماما .
text.text_idx: #000022
text.text: الإشكال الثاني: تأسيس النظام الجديد :
text.text_idx: #000024
text.text: التاريخ يقدملنا حصيلة عملاقة من السلوكات الانسانية : تجارب إنسانية كاملة في كل المجالات و هكا يوفرلنا حقل ملاحظات عملاق إنجمو نستخلصو منو نتأئج عملاقة حول : استجابات الأشخاص و المجتمعات و الدول لأي سياسة معينة نسبيا، نأكدو على نسبية الاستنتاجات .
text.text_idx: #000026
text.text: كذلك انهم ينجمو يقراو حصيلة عمل المؤرخين: دراسات باهية في وقت أقل من وقت عمل المؤرخين تنجم تقرا في شهور حصيلة خدمة أعوام عند المؤرخ.
text.text_idx: #000032
text.text: معركة قبرار ضد جيش الإستعمار 2 أكتوبر 1954
text.text_idx: #000034
text.text: إمتيازات رأس المال الأوروبي في تونس قبل الإستعمار
text.text_idx: #000035
text.text: كيف وقعت تونس في فخ القروض الأجنبية قبل الإستعمار؟؟
text.text_idx: #000036
text.text: دماء خالدة.. معركة رمثة بجبل تطاوين في 25سبتمبر 1915
text.text_idx: #000037
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000043